nl en fr ne de nl nl en en af nl en nl nl en en af fr fr nl af af af af af af af af nl af af en en en fr af en nl fr nl en af fr af en nl fr nl en af nl en af fr en en nl fr sv en af fr nl en af af es af nl en nl nl en af en en en en
‘Nuwe’ Kolonie Restaurant geopen – DieHoorn
August 24, 2017August 27, 2017
Gaste luister terwyl Alie Killian, besturende direkteur van die Queen’s Hotel en Die Kolonie Restaurant, aan die woord is tydens die opening van die “nuwe” Kolonie Restaurant.
DIE opknappings aan Kolonie Restaurant is verlede Don­derdag­aand amptelik bekend gestel aan onder andere gereelde kliënte van dié stylvolle eetplek by die Queen’s Hotel in Baron van Reedestraat, Oudtshoorn.
Die opknapping van Die Kolonie, die aangrensende sitkamer en die balkon is deel van ’n groter opgraderingsplan van die hotelkompleks.
Die hotel se kombuise is eerste opgegradeer waarna Café Brule, die ontbytlokaal, die kamers en die badkamers opgegradeer is.
Die opgraderings van Die Kolonie is op so manier gedoen dat die klassieke karakter van die restaurant behou is.
Dit het steeds ’n ouwêreldse gevoel, maar daar is ’n groter fokus op gerief. Twee mooi, doeltreffende kaggels is ook deel van die opgradering.
By die geselligheid, waar gaste getrakteer is op wyn en ’n verskeidenheid lekker eetgoed, het Alie Killian, besturende direkteur van die Queen’s Hotel en Die Kolonie, gesê die sitkamer-gedeelte is so ingerig dat dit bespreek kan word vir groepe wat afsonderlik wil kuier en eet.
Killian het ook genoem dat baie Oudtshoorniete nog onder die indruk verkeer dat die Kolonie net vir gaste van die Queen’s Hotel is.
“Maar dit is nie so nie. Alle inwoners en besoekers is welkom om by ons te kom uiteet. Ons het ’n lekker a la carte menu wat ons na aanleiding van die seisoen aanpas,” het hy gesê.
Killian het die inwoners wat gereeld by Die Kolonie kom uiteet, bedank vir hul ondersteun­ing en bygevoeg dat hy vertrou dat hulle in die toekoms nog lekkerder daar sal kuier.
Die opgraderings is gedoen onder leiding van Killian en De Villiers Neethling, albei direkteure van die hotel. Hulle het ont­werpkundiges geraadpleeg met die beplanning van die opgrade­rings.
Volgens Henco Rademeyer, bemarkingsdirekteur van die Queens, doen die Klein Karoo Fonds, wat die hotel besit, die opgraderings omdat al die aandeelhouers baie positief is oor Oudtshoorn se toekoms asook die toerismepotensiaal van die dorp en streek.
“Ons was ook by die onlangse Toerisme In­daba in Durban en kundiges daar het gesê alle aanduidings is dat toerisme se toekoms in Suid-Afrika en veral in Oudtshoorn rooskleurig is en ’n stewige groei in die bedryf oor die volgende paar jaar landwyd verwag word,” het hy gesê.
The Black Swan spog met nog ’n Smulpaaptoekenning!
February 23, 2017February 23, 2017
Erkenning gegee aan gehalte THE BLACK SWAN RESTAURANT & WINE BAR is een van net ses eetplekke op Oudtshoorn...
Kollig op vroue: Bushmans Curios
August 10, 2017August 10, 2017
Olga MINNIE, ­me­de-eienaar van Bushman Curious in Baron van Reedestraat in Oudtshoorn is ’n sake­vrou soos min. Sy en...
Ma en dogter – gedugte span
September 7, 2017September 7, 2017
Dina en Lo-Anne Oost­huizen (ma- en dogterspan) het in 1990 vanaf Pretoria na Oudtshoorn verhuis. Ons is albei groot...
New Horizons begrafnisdienste vier 10 jaar!
March 14, 2019March 14, 2019
New Horizons Begrafnis­dienste op Oudtshoorn het in Januarie ’n merkwaardige mylpaal bereik toe dié besigheid sy 10de verjaarsdag gevier...
Nuwe fietsry- en sportwinkel open
September 14, 2017September 14, 2017
’N NUWE fietswinkel, Gearup, wat ’n Giant-konsepwinkel is, maak vandeesweek in die Queen’s Mall in Voortrekkerweg, Oudtshoorn, oop waar Ton’s Sport...
Millies Market se Petrolkoepon-wenner
November 8, 2018November 8, 2018
Linette Olivier (regs) wat die R500-petrolkoepon van Millies Market op Oudts­hoorn gewen het met die winkel se vis en...
R54 milj se Eskom-skuld krimp vinnig
September 28, 2017September 28, 2017
• Munisipaliteit se geldsake in kollig by netwerkaand Deur Liesel le Roux LEDE van die polisie se direktoraat vir...
Klein Karoo Sakekamer hou netwerkaand
August 23, 2018August 23, 2018
Die Klein Karoo Sakekamer (KKSK) het op Donderdagaand, 16 Augustus, ’n netwerkaand by die Queen’s Hotel op Oudts­hoorn gehou...
Heerlike musiekkonsert wil geld insamel vir Oudtshoorn se diereBridgton Sekondêr op Oudtshoorn kroon mooistes
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details